**Κόνιτσα 29/04/2020**

**ΔΕΛΤΙΟ ΤΥΠΟΥ**

ΔΗΜΟΣ ΚΟΝΙΤΣΑΣ: ΚΟΠΗ ΠΛΑΤΑΝΟΥ ΣΤΗ ΘΕΣΗ ΑΗ ΓΙΑΝΝΗΣ

Ο Δήμος Κόνιτσας προέβη χθες 28/4/2020 σε κοπή του πλατάνου στην είσοδο της πόλης στη θέση Αη Γιάννης, ενός δέντρου, που στόλιζε εδώ και χρόνια το σημείο και αποτελούσε σήμα κατατεθέν για όλους μας. Μια ενέργεια που μας θλίβει όλους, ωστόσο ήταν απαραίτητη, ώστε να αποφύγουμε τα χειρότερα, αφού το δέντρο είχε ξεραθεί.

Ο Δήμος εφαρμόζοντας όλες τις κατά το νόμο υποχρεώσεις, διέκοψε την κυκλοφορία την ώρα της κοπής και προχώρησε στην απολύμανση της περιοχής και των αυτοκινήτων του Δήμου που συμμετείχαν στην όλη διαδικασία, την οποία θα ακολουθήσουμε και για τον άλλο πλάτανο που βρίσκεται στην ίδια περιοχή, εφόσον παρουσιάζει το ίδιο πρόβλημα.

Ο Δήμαρχος Κόνιτσας ευχαριστεί τον αρμόδιο Αντιδήμαρχο, καθώς και τους υπαλλήλους στον τομέα ύδρευσης και καθαριότητας που συμμετείχαν στην όλη διαδικασία.

Από το Γραφείο Δημάρχου